मेष राशिफल 2015 के अनुसार सभी राशियों की अपेक्षा नए वर्ष का प्रारम्भ मेष राशि के जातकों के लिए अत्यंत शुभकारी होगा। गुरु, मंगल, राहु, केतु उच्च राशि में पंचमेश सूर्य, बुध के साथ भाग्य स्थान में हैं; ऐसी ग्रहों की स्थिति बहुत कम ही मिलती है। अतः मेष राशि के जातकों के लिए यदि स्वास्थ्य का मामला छोड़ दें तो शुरआत अत्यंत प्रभावशाली ढंग से होने वाली है। अत्यधिक पराक्रम, भाई बहनों से मधुर सम्बन्ध, राज्य या पिता से ज़बरदस्त लाभ, सरकारी क्षेत्रों में दबदबा, भाग्य प्रबल, शत्रुओं पर प्रभाव एवं यात्रा अत्यंत ही फलदायी होने वाली है। वर्ष के प्रारंभिक दिनों में यात्रा का योग है और मन कुछ उदास रहेगा, कुछ अनावश्यक ख़र्च होने की सम्भावना भी बन रही है, यदि आपके जन्म के समय भी ग्रहों की स्थिति अच्छी है तो इस माह आपको बहुत कुछ मिलने वाला है, अर्थात धन, नाम, पद, प्रतिष्ठा। और भी...